钦定古今图书集成/方舆汇编/边裔典/第056卷 > 隋
## 钦定古今图书集成/方舆汇编/边裔典/第056卷 > 隋

### 炀帝大业十一年疏勒国遣使朝贡

按：《隋书炀帝本纪》云云。按《西域传》，“疏勒国都白山
南百馀里，汉时旧国也。其王字阿弥厥，手足皆六指，
产子非六指者即不育。都城方五里。国内有大城十
二，小城数十，胜兵者三千人。王戴金师子冠。土多稻、
粟、麻、麦、铜、铁、锦、雌黄，每岁常供送于突厥。南有黄河，
西带葱岭，东去龟兹千五百里，西去䥽汗国千里，南
去”朱俱波八九百里，东北去突厥牙千馀里，东南去
瓜州四千六百里。大业中，遣使贡方物。